Terrorangrepet i Garma 26. juni 2008

Terrorangrepet i Garma 26. juni 2008 skjedde da en selvmordsbomber sprengte seg selv i luften ved et stammerådsmøte i Garma, Anbar-provinsen, 30 kilometer fra Bagdad, hovedstaden i Irak.

Bakgrunn
Al-Qaida skulle tidligere samme år ha forflyttet sin aktivitet til Diyala-provinsen etter angivelig å ha blitt jaget vekk fra Bagdad og Anbar-provinsen lenger vest i landet. BBC News:  Dozens dead as Iraq cities bombed, 15. april 2008 Amerikanske styrker planla i slutten av juni 2008 å overlate kontrollen over Anbar-provinsen til irakiske sikkerhetsstyrker.

Sjeiker fra Anbar-provinsen stod i spissen for den lokale sunnimuslimske motstanden mot al-Qaida, og ble regnet som en av hovedgrunnene for fallet i voldeligheter i området og amerikanske militære tap i perioden fra 2006 til 2008.

Angrepet
En selvmordsbomber sprengte seg selv i luften ved et stammerådsmøte i Garma. Selvmordsbomberen kom seg inn på møtet der flere lokale sjeiker var samlet, ved å kle seg i kamuflasjedrakten til politiet.

Skader
20 ble drept i angrepet, og over 20 såret. Etter det irakiske tjenestemenn opplyste til media, var dødsofrene den lokale borgermesteren og 19 andre personer som var sentrale i kampen mot al-Qaida i området. Dette var det tredje angrepet mot lokale irakiske tjenestemenn på én uke. BBC News: Many killed in Iraqi bomb attacks, 26. juni 2008

Amerikanske myndigheter opplyste etter angrepet at tre amerikanske marines (spesialsoldater fra U.S. Marines) og to tolker var blant de drepte. MSNBC: 3 Marines killed in attack on Iraq officials, 26. juni 2008

Gjerningsmenn
Ingen påtok seg ansvaret for angrepet umiddelbart etter at det skjedde.

Referanser

Kategori:Selvmordsbombing
Garma-2008-06-26
Garma-2008-06-26